Díbirt mídhleathach leanaí ón Úcráin go dtí an Rúis

I mí an Mhárta 2023, d’eisigh an Chúirt Choiriúil Idirnáisiúnta barántais gabhála i gcoinne Uachtarán na Rúise, Vladimir Putin, agus a choimisinéara um chearta leanaí, Maria Lvova-Belova, mar gheall ar fuadach agus díbirt mídhleathach leanaí ón Úcráin go dtí an Rúis.nó "Fuadach leanaí san Úcráin".  I mBéarla Child abductions in the Russo-Ukrainian War  nó  Child kidnapping 
clé|mion|305x305px|Melania Trump, ag troid ar son cearta na bpáistí 
clé|mion|220x220px|scoil mhíleata Suvorov i Moscó ;  tá síolteagasc na leanaí sa Rúis i gcúrsaí míleata coitianta go leor
clé|mion|220x220px|Vladimir Putin agus Maria Lvova‑Belova,  coimisinéir ‘cearta páistí’ na Rúise

 Líon na bpáistí 
Ní fios cé mhéad páiste a díbríodh ón Úcráin go dtí an Rúis agus go dtí an Chrimé tar éis an mhórionraidh. Dar leis na Náisiúin Aontaithe, is thart fá 20,000 páiste atá i gceist. Deir an Rúis nach bhfuil ach na céadta i gceist.

Dar le rialtas na hÚcráine bhí deimhnithe acu go raibh ar a laghad 19,500 leanbh ar iarraidh ó 2022-2025.  Measann an Humanitarian Research Lab (HRL)sa Yale School of Public Health i Meiriceá go bhféadfadh an figiúr sin a bheith chomh hard le 35,000.

Bhí scála agus an fhuadaithe, an athoideachais agus an mhíleataithe a bhí á ndéanamh ag an Rúis ar leanaí Úcránacha ó 2022 i leith deimhnithe ag HRL.Sa tuairisc Ukraine’s Stolen Children: Inside Russia’s Network of Re-Education and Militarization (Meán Fómhair 2025)  Sainaithnítear ar a laghad 210 ionad ar fud na Rúise agus i gcríocha gafa san Úcráin ina gcoinnítear mionaoisigh, áit a ndéantar díonteagasc orthu agus, go minic, a gcuirtear oiliúint mhíleata orthu.

 ‘Athoideachas’ 
Tá an Rúis lán-oscailte faoi pháistí Úcránacha a thógáil agus ‘athoideachas’ a chur orthu chun cúl a thabhairt dá ndúchas agus dá bhféiniúlacht fhéin. Mar shampla rinne Maria Lvova‑Belova, coimisinéir ‘cearta páistí’ na Rúise, cur síos go poiblí ar conas mar ar thóg sí déagóir Úcránach ó Mariupol, gur thug sí chuig an Rúis é i gcoinne a thola, agus gur chuir sí ‘athoideachas’ air chun grá a bheith aige don Rúis. Tá barántas gabhála eisithe ag an gCúirt Choiriúil Idirnáisiúnta do Lvova-Belova, mar aon le Vladamir Putin, mar gheall ar a ról i bhfuadach páistí Úcránacha.

I gcoitinne léiríonn an fhianaise go n-athraítear ainmneacha páistí atá níos óige, go dtugtar teastais bhreithe bhréige Rúiseacha dóibh agus go bhféachtar le ‘athoideachas’ a chur ar pháistí níos sine.

Deir an HRL go ndéantar an t-athoideachas, a dhíríonn ar fhéiniúlacht chultúrtha na hÚcráine a scriosadh, a chur i bhfeidhm i 63% de na hionaid, agus oiliúint mhíleata in 18% de na hionaid ar a laghad. Taispeánann an taighde go bhfuil níos mó ná leath de na hionaid á mbainistiú go díreach ag údaráis na Rúise, rud a aibhsíonn rannpháirtíocht an stáit.

 Cúlra 
Tugann an fuadach páistí stát-urraithe seo chun cuimhne an tuairim is 500 páiste a thóg deachtóireacht mhíleata na hAirgintíne ó ghníomhaithe den eite chlé idir 1976 agus 1983, agus na mílte páiste a thóg deachtóireacht mhíleata na Sile ó theaghlaigh bhochta le linn réimeas Pinochet. Sa trí chás, chreid na fuadaitheoirí ar bhonn idé-eolaíochta go raibh gach ceart acu na páistí a thógáil óna muintir agus iad a thabhairt do na daoine ‘cearta’.

Tá tuairim is 130 duine de na páistí Airgintíneacha sin aimsithe agus curtha i dteagmháil lena seantuismitheoirí agus a muintir. (Mharaigh an réimeas formhór na dtuismitheoirí). Ach bíonn iarmhairtí casta síceolaíochta agus féiniúlachta ag an bpróiseas dóibh. Is deacair an fhírinne a cheilt go deo agus gheobhaidh ar a laghad roinnt de pháistí fuadaithe na hÚcráine amach sa todhchaí cad a tharla dóibh.

 Féach freisin 

 Ionradh na Rúise ar an Úcráin

 Tagairtí 

Catagóir:Stair na hÚcráine
Catagóir:Stair na Rúise
Catagóir:Ionradh na Rúise ar an Úcráin
Catagóir:Fuadaigh
Catagóir:Cearta leanaí
Catagóir:Cearta daonna san Úcráin